Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 215

2. évfolyam Témakör Tartalom Gyakorló játék Tárgyak kapcsolatba hozása egymással segítséggel: Montessori-torony felfűzése, Montessori-kockák, -hordók felrakása. Gyöngyfűzés irányítással két szempont szerint. Konstrukciós játék Segítséggel, majd irányítással építés fakockával, legóval függőleges és vízszintes irányban (torony, vonat). Szerepjáték Segítséggel foglalkozások eljátszása környezetismereti témakör alapján. Mondókák, versek, dalok gyakorlása segítséggel, együttmondással, eljátszásuk. Mesefeldolgozás (1—2 szereplős mesék eljátszása). Didaktikus játék segítséggel Tárgyak válogatása segítséggel 2—3 szempont szerint. Zene- és mesehallgatás. Diafilm vetítése, szereplők megnevezése, együttműködéssel. Figyelemfejlesztő játékok (képek egyeztetése, képes lottó, képes dominó stb.) 2—3 részre vágott képek összerakása. Hiány felismerése segítséggel. Szabályjáték Énekes-mozgásos szabályjátékok. Segítséggel karikadobáló, kugli — játékszabályok betartásával. Labdázás, célba dobálás, egyszerű versenyjáték segítséggel. Spontán játék Irányítással, a kirakott játékok közül szabadon választva. Szabadban játszható játékok Játszótéri játékok (mászóka, hinta, homokozó stb.) irányítással. Minden játék, ami szabadban játszható. 2000/135/II. szám Követelmény — Ismerje az életkorának megfelelő játéktárgyakat és segítséggel tudja azokat használni. — Segítséggel tudjon tárgyakat két-három szempont szerint válogatni. — Figyelme egy-egy tanult játékkal 15—20 percig legyen leköthető. — A játék során a szabályokat irányítással tartsa be. — A játék végeztével igyekezzen az eredeti állapotot helyreállítani.

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes